2954 HORUSITZKY HENRIK : 
Ezeken kívül vannak még számosan, a kik a talajismerettel foglalkoz- 
nak, de különös új talajosztályozást nem igen hoztak be az irodalomba. 
A földadó kataszter, a mely Magyarországon először az 1850. évben 
kezdődött és 1875-től kezdve kiigazíttatott, a míveléságak szerint a talaj- 
nemeket következőleg osztályozza : 
Szántóföld, kert, rét, szőlő, legelő, erdő, nádas és földadó alá nem eső 
területekre. Az egyes osztályokat természetesen a tiszta jövedelem szerint 
ismét alosztályokra osztják; de legkevésbé sem a ttalaj minősége szerint. 
Úgy hogy e szerint a talajbecslő mód szerint többször esik meg az, hogy 
nem a talajt, hanem a gazda szorgalmát adóztatják meg. 
Tekintettel a sok különféle talajosztályozásra nem könnyű dolog 
megállapítani, hogy czélunknak melyik talajosztályozás felelne meg a leg- 
jobban. De, ha az agro-geológiai munkálatok feladatával tisztába jövünk, 
akkor a milyen nehéznek látszott a sok talajosztályozó mód közöl válasz- 
tani, olyan könnyű lesz a czélunknak megfelelő osztályozást a megtalált 
mód szerint foganatosítani. 
Lássuk előbb még, hogy melyek azok a faktorok, a melyek a talaj 
termőképességére a legnagyobb befolyással vannak. Eltekintve attól a két 
főbb tényezőtől t. 1. a vidék meteorologiai viszonyaitól és a gazda talajának 
megmívelés-módjától, éppen a mi hatáskörünkbe vágó vizsgálatok ered- 
ményei azok, a melyek a talaj termőképességét befolyásolják és a melyekre 
a talajbecslésénél fősúlyt kell fektetnünk. 
Nem mindegy az, hogy milyen magasan fekszik valamely szántóföld, 
milyen annak a lejtése, milyenek a talaj vízáramai, milyen mélységben van 
a talajvíz, milyen a felső talaj vastagsága, mi fekszik a felső talaj alatt, s 
milyenek a chemiai s fizikai tulajdonságai az illető talajnemnek pl. mennyi 
a mésztartalom stb. Nemkülönben a környék vízei és azoknak működése 
sem hagyhatók figyelmen kívül; sőt még ezen kívül számos egyéb tényezőt 
is figyelembe kell venni a becslőnek, ha a talaj termőképességéről tiszta 
képet akar szerezni. A mikor a talaj termőképességére befolyó tényezőket 
egybe akarjuk foglalni, legezélszerűbb az agro-geológia hatáskörébe vágó 
munkálatokat elősorolni. Ezek : 
1. A vidék geografiai és térszíni viszonyainak ismertetése ; 
2. A vidék vizei és azoknak geológiai működése, nemkülönben a talaj- 
víz és egyéb vizet tartalmazó rétegek mélysége, fekvése, a talajvíz keringése, 
a kútvíz vagy ivóvíz kérdése ; 
3. A vidék keletkezése, szerkezete és geológiai viszonyai ; 
4. A talajnemek viszonyai: a felső és alsó talaj minőségének és azok 
fizikai és chemiai tulajdonságainak ismertetése ; 
5. A környéken előforduló közetek s esetleg vizek használhatósága. 
Az elsoroltak megismerése után, valamely vidék talajának termő- 
képességére már könnyebben következtethetünk. Ezek alapján a talaj termő - 
